༄༅། །བདེ་མཆོག་རྩ་རྒྱུད་ཀྱི་དཀྱིལ་འཁོར་དང་འབྲེལ་བའི་སྦྱིན་སྲེག་གི་ཆོག་བཞུགས་སོ། །
༄༅༅། །ད་ནི་བདེ་མཆོག་རྩ་རྒྱུད་ཀྱི་དཀྱིལ་འཁོར་དང་འབྲེལ་བའི་སྦྱིན་སྲེག་གི་ཆོ་ག་
བཤད་པ་ལ་ལྔ་སྟེ། ཞི་བ་དང༌། རྒྱས་པ་དང༌། དབང་དང༌། དྲག་པོ་དང༌། ལས་ཐམས་ཅད་
པའི་སྦྱིན་སྲེག་གི་ཆོ་གའོ། །ཞི་བའི་སྦྱིན་སྲེག་རྒྱས་པ་ལ་གསུམ་སྟེ། སྦྱོར་བ་དང༌། དངོས་གཞི་
དང༌། རྗེས་ཀྱི་ཚོ་གའོ། །སྦྱོར་བ་ནི། ཡུལ་ཕྱོགས་དུས་སྐབས་བརྟགས་ནས་ནི། །ས་ཆོག་བྱས་
ཏེ་དཀྱིལ་འཁོར་དགོད། །དེ་མདུན་ཐབ་དང་ཡོ་བྱད་བཤམ། །ལུས་སེམས་སྦྱོར་ལྡན་དཀྱིལ་
-338-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་དཀྱིལ་ཆོག་སོགས། ༦༠༽
འཁོར་མཆོད། །ཅེས་པ་སྟེ། དེ་ལ་ཡུལ་ནི། གནས་བྱིན་རླབས་ཅན་དབེན་ཞིང་ཡིད་དུ་འོང་བ།
མདངས་དཀར་བ་ལ་སོགས་པ་ཞི་བའི་དཀྱིལ་འཁོར་དུ་བཤད་པའི་ས་གཞི་སྟེ།
མེད་ན་ལས་
མཐུན་གྱི་ས་གཞན་ནས་བླངས་པས་ཆོག་གོ། ཕྱོགས་ནི་གྲོང་ཁྱེར་ལ་སོགས་པའི་ཤར་རོ། །
དུས་ནི་ཞི་བའི་དཀྱིལ་ཆོག་ཏུ་བཤད་པའི་ཟླ་བ་དང༌། གཟའ་དང་། ཚེས་དང༌། སྐར་མ་དང༌།
ཡུད་ཙམ་དང༌། ཁྱད་པར་སྲོད་ཀྱི་དུས་སུ་གནས་གཙང་མའི་ལྷ་རྣམས་གཟིགས་པས་མྱུར་དུ་
འགྲུབ་པའོ། །གནས་སྐབས་ནི་ནད་དང་གདོན་ལ་སོགས་པ་སེལ་དགོས་པ་བྱུང་ན་སྲོད་མིན་
ཡང༌། ཡ་མཚན་གྱི་ལྟས་བཟང་པོ་བྱུང་བའི་སྐབས་སོ། །
ས་ཆོག་ནི་དཀྱིལ་འཁོར་བཞེངས་པའི་ལས་དང་འབྲེལ་ན་མི་དགོས་ཤིང༌། མ་འབྲེལ་
ན་ས་ཆོག་རྒྱས་བསྡུས་ཇི་ལྟར་འོས་པ་དཀྱིལ་འཁོར་གྱི་ཆོ་ག་བཞིན་བྱའོ། །མཎྜལ་དགོངས་
པ་ནི། ས་དེ་ཉིད་ཀྱི་དབུས་སུ་འཆད་པར་འགྱུར་བའི་ཐབ་ལ་བྱུག་པའི་རྫས་རྣམས་ཀྱིས་ཟླུམ་
པོར་བྱུགས་ཏེ། ལྷ་སོ་སོའི་གདན་མཚོན་པའི་མེ་ཏོག་དཀར་པོའི་སིལ་མ་བཀྲམ་ཞིང༌། མཐར་
སྒྲུབ་ཐབས་ལྟར་ལས་མཐུན་གྱི་མཆོད་ཡོན་ལ་སོགས་པ་ཅི་འབྱོར་པས་དཀྱིལ་འཁོར་གྱིས་
མེའི་མཚམས་ནས་གཡོན་སྐོར་དུ་བགྲོད་པར་བྱའོ། །
ཐབ་བཤམ་པ་ནི། དཀྱིལ་འཁོར་ལས་ཤར་དུ་ཁྲུ་དོ་ཙམ་དོར་བ་ལ་སོགས་པ་སྐབས་
ཇི་ལྟར་རིགས་པར། ཐབ་ཁུང་མདོག་དཀར་པོ་དབྱིབས་ཟླུམ་པོ། རྒྱར་ཁྲུ་གང་པ། དཔངས་སུ་
ཁྲུ་ཕྱེད་པ། གཙིགས་པའམ། བྲུས་པ། ཁ་དང་མུ་རན་ལ་སོར་བཞི་བཞི་པ། ཁ་ཁྱེར་གྱི་དཔངས་
སུ་ཡང་སོར་བཞི་པ། ཁྱད་པར་བྲིས་པ་ལ་བྲུས་ཐབ་མི་རུང་ན། དཔངས་ནི་བསྒོམ་བྱ་ཙམ་དུ་
གྱུར་པ་ནང་དུ་རྡོ་རྗེ་རྩེ་གསུམ་པ་དཀར་པོ་མགོ་ནུབ་ཏུ་བསྟན་པ་སོར་བརྒྱད་པ་དཔངས་སུ་
སོར་གཅིག་པ། ཁ་ཁྱེར་ལ་རྡོ་རྗེ་དཀར་པོའི་ཕྲེང་བས་བསྐོར་བ། མཚམས་སུ་ཡང་ཟླ་ཕྱེད་རྡོ་
རྗེ་རྩེ་གསུམ་པས་སྤྲས་པ་ལ། ས་དཀར་དང་། བ་ལྕི་དང། ཙན་དན་དཀར་པོ་དང༌། ཁུ་བ་
-339-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བསྲེས་པས་ཕྱི་ནང་གཉིས་ཀར་དུ་བྱུག་ཅིང་། ཁོར་ཡུག་ཏུ་མེ་ཏོག་དཀར་པོ་ལ་སོགས་པས་
གཅལ་དུ་བཀྲམ་པར་བྱའོ། །ཡོ་བྱད་བཤམ་པ་ལ། བསྲེག་རྫས་ཡམ་ཤིང་ནི། ཤ་མའི་ཤིང་
ངམ། དྲི་ཞིམ་ཐང་ཆུའི་ཤིང་ངམ། མཆོད་སྦྱིན་གྱི་ཤིང་ངམ། པ་ལ་ཤ་ལ་སོགས་པ་འོ་མ་ཅན་
གྱི་ཤིང་ལོ་མ་དང་བཅས་པའམ། མེད་ན་ཤིང་དཀར་ཞིང་འཇམ་པ། ཤིང་སྔོན་གི་རྩེ་མོའི་ཆ་
ལས་སྐྱེས་པ། རྡོལ་བ་དང༌། གས་པ་དང་། རུལ་བ་དང་། ཆག་པ་དང༌། ཕྲ་བ་དང༌། སྦོམ་པ་
དང༌། རིང་བ་དང༌། ཐུང་བ་དང༌། ཡོ་བ་དང༌། འབུས་ཟོས་པ་དང༌། འབྲུ་དང་ལྡན་པ་དང༌། རྩེ་
མོ་གྱེས་པའི་སྐྱོན་རྣམས་སྤངས་པ། ཅུང་ཟད་རློན་པ། རྩེ་མོ་གཉིས་མཉམ་དུ་བཅང་བ། དཀྱུས་
སུ་སོར་བཅུ་གཉིས་པ། སྦོམ་དུ་མཐེའུ་ཆུང་གི་ཚད་ཙམ་པ། རྩེ་མོ་གཉིས་སྦྲང་རྩི་དང་མར་
དཀར་དང༌། འོ་མ་ལ་བསྙུགས་པ་རྣམས་ལྷ་གྲངས་ལ་སྲེག་བླུགས་ཇི་ཙམ་འབུལ་བའི་ཚད་
དང་མཉམ་པ། བུད་ཤིང་ནི་མཆོད་སྦྱིན་གྱི་ཤིང་ངམ། འོ་མ་ཅན་གྱི་ཤིང་ངམ། དགོན་པའི་ཤིང་
སྐམ་སྲོག་ཆགས་མེད་པ། ཐབ་ཁུང་ལས་ཅུང་ཟད་དམའ་བ་བརྩིགས་ཤིང་། བསྲེག་རྫས་པའི་
མར་གསར་ལ་སོགས་པ་འོག་ནས་འབྱུང་བ་རྣམས་རྣལ་འབྱོར་པ་རང་གི་གཡས་དང་། ལས་
མཐུན་གྱི་ཞབས་བསིལ་ལ་སོགས་པའི་མཆོད་རྫ་ས་རྣམས་རང་གི་གཡོན་དུ་བཤམས་ལ། འོ་
མ་དང༌། མེ་ཏོག་དཀར་པོ་དང་ལྡན་པའི་མཆོད་ཡོན་མདུན་དུ་བཤམས་ཏེ། དེ་ལྟར་འཇིག་རྟེན་
ལས་འདས་མ་འདས་ཀྱི་ལྷའི་བསྲེག་རྫས་དང༌། ཁྱད་པར་དཀྱིལ་འཁོར་གྱི་ཆོ་གར་བཤད་པ་
ལྟར་མཆོད་རྫས་དང་གཏོར་མ་རྣམས་ཚུལ་བཞིན་དུ་བཤམས་ལ། མདུན་གྱི་སྟེགས་བུར་རྡོ་རྗེ་
དྲིལ་བུ་དང༌། དེའི་གཡས་སུ་དགང་གཟར་དགང་བླུགས་ཁར་སྦྱར་ལ་བཞག་སྟེ། དེ་ཡང་རྒྱུ་
གསེར་དངུལ་ཟངས་ལྕགས་ར་གན་ནམ། རུས་པའམ། མཆོད་སྦྱིན་གྱི་ཤིང་ངམ། རང་རང་གི་
ལས་མཐུན་གྱི་ཡམ་ཤིང་གི་རྒྱུ་ལས་བྱས་པའི་དགང་བླུགས་ཡུ་བ་ཁྲུ་གང་པའི་མ་རྩེར། རྡོ་རྗེ་
ལ་སོར་གསུམ། རིན་པོ་ཆེ་ལ་སོར་གསུམ་སྟེ། སོར་དྲུག་པོའི་རྡོ་རྗེ་རྩེ་ལྔ་པ་རིན་པོ་ཆེ་དང་
-340-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་དཀྱིལ་ཆོག་སོགས། ༦༠༽
བཅས་པ། དེའི་རྩེ་མོ་ལ་དབྱིབས་གྲུ་བཞི། རྒྱར་སོར་བཞི་ཡོད་པ། དེའི་དཀྱིལ་འཁོར་དུ་སོར་
གཉིས་ཀྱིས་དམའ་བའི་ལྟེ་བ། ཞི་བ་ལ་ཟླུམ་པོ། རྒྱས་པ་གྲུ་བཞི་སོགས་རང་རང་གི་ཐབ་ཀྱི་
དབྱིབས་འདྲ་བ། ཐབ་ཀྱི་དབུས་སུ་འགོད་པའི་མཚན་མ་གང་ཡིན་སོར་གཉིས་ཀྱི་ཚད་དུ་ཡོད་
པས་མཚན་པ། གྲུ་བཞི་པའི་སྟེང་གི་རྒྱར་སོར་གང་བསྐྱེད་པ་ལ་རྡོ་རྗེའི་ཕྲེང་བས་མཚན་པ།
དེའི་སྟེང་དུ་པདྨའི་འདབ་མའི་དབྱིབས་ཅན་སོར་བཞི་པ། ཟབས་མཐེ་བོང་གི་ལྟེ་བའི་ཚད་ཙམ་
རྡོ་རྗེ་རྩེ་གསུམ་པས་མཚན་པ་ལ་དབུས་མའི་རྭ་ནས་མར་ཁུ་འབབ་པའི་མཐེ་ཆུང་གི་ཚད་ཙམ་
པ། བླུགས་གཟར་ཀྱང་རྒྱུ་དེ་ལྟ་བུ་ལས་བྱས་པ། ཡུ་བ་འདྲ་བའམ། ལྕགས་དཀོན་ན་དེ་ལས་
ཕྱེད་ཀྱི་ཚད་དུ་ཕྲ་བ། དེའི་ཡང་རྩེར། ཀོང་བུ་པདྨའི་འདབ་མ་ལྟ་བུ་རྒྱར་སོར་གཉིས་པ། ཟབས་
སུ་སོར་གཅིག་པ་རྡོ་རྗེ་རྩེ་ལྔ་པས་མཚན་པ་གཉིས་ཀའང་ལས་མཐུན་གྱི་དྲིས་བསྒོས་པས་
དག་པར་བྱས་ལ། ཐབས་ཤེས་ཀྱི་རྣམ་པར་ཁ་སྦྱར་བར་བྱའོ། །
ཡང་དགང་བླུགས་མེད་ན་གཡས་པའི་སོར་མོ་གོང་མ་གསུམ་སྦྱར་བས་བླུགས་གཟར་
དང༌། གཡོན་པའི་སོར་མོ་ལྔས་དགང་བླུགས་པའོ། །དེ་ནས་རྫས་ཐམས་ཅད་ལ། བདུད་རྩི་ལྔ་
སྦྱར་བའི་ནང་མཆོད་ཀྱིས་གཏོར་བར་བྱ་ཞིང༌། ཁྱད་པར་མཆོད་ཡོན་ལ་སོགས་པའི་ཉེར་སྤྱོད་
རྣམས་ལ་རང་རང་གི་སྔགས་ལན་བདུན་བཟླས་པས་བྱིན་གྱིས་བརླབ་པར་བྱའོ། །ལུས་ཀྱི་
སྦྱོར་བ་ནི། ཕྱི་ནང་གི་ཁྲུས་བྱས། ཙན་དན་དཀར་པོ་དང་ག་པུར་གྱི་དྲི་ཞིམ་པོས་ལུས་ལ་བྱུག་
ཅིང་ཁ་ལ་བསྒོས་ནས། ཆས་གོས་དཀར་པོ་གཙང་མ་གྱོན། གཙུག་ཏོར་དང་ཚངས་སྐུད་དཀར་
པོས་སྤྲས་ཏེ། བྱང་དུ་ཁ་བལྟས་ནས། པདྨའམ་འཇམ་པའི་གདན་ལ་པདྨའི་སྐྱིལ་ཀྲུང་གིས་
འདུག་པར་བྱའོ། །སེམས་ཀྱི་སྦྱོར་བ་ནི་དཀོན་མཆོག་ལ་དད་པ་དང་། སེམས་ཅན་ལ་བྱམས་
པ་དང་སྙིང་རྗེ་དང་ལྡན་པས་རང་གཞན་སེམས་ཅན་ཐམས་ཅད་ཀྱི་ནད་ཞི་བ་ལ་སོགས་པར་
འདོད་དེ། སེམས་གཡེང་བ་དང་འཁྲུག་པ་ཉེ་བར་ཞི་བའི་སེམས་བསྐྱེད་པ་དང་ལྡན་པར་བྱའོ། །
-341-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ལུས་སེམས་གཉིས་ཀའི་སྦྱོར་བ་ནི། དཀྱིལ་འཁོར་གྱི་སའི་དབུས་སུ། རང་དང་ལེགས་པར་
སྦྱངས་པའི་རིག་མ་མཚན་ཉིད་དང་ལྡན་པ་དང་ལྷན་ཅིག་འདུག་སྟེ། རྡོ་རྗེ་སེམས་དཔའམ།
རྣམ་སྣང་ལ་སོགས་པའི་ལས་ཀྱི་ལྷ་ཡམ་ཡུམ་དུ་བསྐྱེད་པའི་བར་སྒྲུབ་ཐབས་ལྟར་བྱས་ནས།
རིག་མའི་སྤྱི་བོ་དང༌། སྨིན་མཚམས་དང༌། མགྲིན་པ་དང༌། སྙིང་ཁ་རྣམས་སུ་ཧྲཱིཿཡིག་སྒོམ་ཞིང༌།
བྷ་གའི་ལྟེ་བར་བྷཾ་ཡིག་བསྒོམས་ནས། གསང་བ་བྱིན་གྱིས་བརླབས་པས་སྙོམས་འཇུག་བྱ་སྟེ།
མེད་ན་ཡེ་ཤེས་ཀྱི་ཕྱག་རྒྱ་དང་སྦྱོར་བར་བྱའོ། །དཀྱིལ་འཁོར་མཆོད་པ་ནི། དེ་ནས་དྲིའི་དཀྱིལ་
འཁོར་ལྟ་བུར་མངལ་འབྱིན་གྱི་དཀྱིལ་འཁོར་སྤྲོས་ཏེ། སྐྱེ་མཆེད་བྱིན་གྱིས་བརླབ་པ་དང༌།
ཤེས་པ་དགུག་གཞུག་དང་དབང་བསྐུར་བ་རྣམས་བྱས་ཏེ། ཕྱི་ནང་གསང་བའི་མཆོད་པ་དང༌།
བཟླས་པ་ཡང་བྱའོ། །
ཡེ་
དངོས་གཞིའི་ཆོ་ག་ལ། དམ་ཚིག་པའི་མེ་ལྷ་མཆོད་པ་ནི། རྫས་རྣམས་བསང་ཞིང་ཀུ་
ཤ་དགྲམ། །མེ་ཉིད་སྦར་ཞིང་བསང་གཏོར་བྱ། །མེ་ལྷ་སྒོམ་ཞིང་ཞོ་ཟན་དབུལ། །བསང་སྦྱང་
སྲེག་རྫས་ལ་སོགས་སྦྱིན། །གསོལ་འདེབས་ཐོག་མཐར་དགང་བླུགས་དབུལ། །ཞེས་པ་ལ།
རྫ་ས་རྣམས་བསང་བ་ནི། ལས་སྔགས་བཟླས་པའི་བསང་ཆུ་དང་། ཨོཾ་ཨཱཿཧཱུྃ་བཟླས་པའི་
བདུད་རྩི་ཡོ་བྱད་ཐམས་ཅད་ལ་བསང་གཏོར་བྱ་ཞིང༌། ཁྱད་པར་ཁུ་ཚུར་གཉིས་ཁ་སྦྲར་གུང་མོ་
གཉིས་བརྐྱངས་ནས་རྫས་ཀུན་ཏུ་བསྟན་ལ། ཨོཾ་ཨཱཿསྭཱ་ཧཱས་རྫས་རྣམས་བཀྲུ། ཨོཾ་ཨཿསྭཱ་ཧཱས་
ཡམ་ཤིང་དང༌། ༀ་ཤྲཱི་སྭཱ་ཧཱས་ཞུན་མར་དང༌། ༀ་བཛྲཱི་སྭཱ་ཧཱ་འབྲུ་རྣམས་དང༌། ༀ་ཀུ་རུ་ཀུ་རུ་
སྭཱ་ཧཱས་ལྷག་མ་རྣམས་བསང་སྦྱང་བྱའོ། །
དེ་ནས་ཀུ་ཤ་དགྲམ་པ་ནི། བཀྲ་ཤིས་ཀྱི་ཕྱག་རྒྱ་ཞེས་པ་མཐེབ་སྲིན་སྦྱར་བས། རྩེ་
མོའི་ཆ་ལས་བྱས་པའི་ཀུ་ཤ་སྔོན་པོ་ཡལ་འདབ་དང་བཅས་ཤིང་དྲི་མ་མེད་པ་མ་ཉམས་པ།
ཁ་ཁྱེར་གྱི་ཚད་ལས་ཅུང་ཟད་ལྷག་པ་བཟུང་ནས། རང་གི་མདུན་ལ་ཤར་དུ་བྱས་པའི་ཤར་
-342-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་དཀྱིལ་ཆོག་སོགས། ༦༠༽
ཕྱོགས་ནས་གཡས་སྐོར་དུ་ཐབ་ཀྱི་ནང་ཕྱོགས་སུ་དུད་པར་བཀྲམ་ནས། སླར་ཡང་རང་གི་
གཡོན་ངོས་ནས་བརྩམས་ཏེ། ཐབ་ཀྱི་ཁ་ཁྱེར་ལ་ཀུ་ཤའི་རྩེ་མོ་ཤར་དུ་བསྟན་པ་དང༌། དེ་ནས་
ལྷོ་དང་། ནུབ་དང་། བྱང་དུ་བསྟན་པ་ལ་སྔ་མའི་རྩེ་མོ་ཕྱི་མའི་རྩ་བས་ནོན་པར་དགྲམ་ཞིང༌།
དེ་ནས་ཐབ་ཀྱི་ནང་དུ་ཡང་ཀུ་ཤ་ཐུང་བ། བ་ལང་གི་རྣ་བ་ལྟ་བུས་བུད་ཤིང་རྣམས་ཅི་རིགས་
པར་གཡོག་པར་བྱའོ། །
དེ་ནས་མེ་སྦར་བ་ནི། རྒྱུན་ཞག་གི་མེའམ། རྩེ་མོའི་ཆ་ལས་བྱས་པའི་རྩུབ་ཤིང་གི་མེ་
ལས་ཀུ་ཤའམ། འཇག་མ་གཙང་མའི་མེ་སྒྲོན་ཚད་ལྡན་ཆངས་པར་ཤར་ལྷོ་ནས་ཁྱེར་འོངས་
ཏེ། ཐབ་ཀྱི་གཡས་ཕྱོགས་ནས་བསྐོར་ནས་ཐབ་ཀྱི་བུད་ཤིང་དུ་བཅུག་ལ། ཁ་དང་ལུས་ཀྱི་
གོས་ལ་སོགས་པའི་རླུང་གི་མེ་སྦར་བར། སྒྲོ་དང་ལོ་མ་དང༌། ཤོག་བུ་དང༌། གོས་གཙང་མ་ལ་
སོགས་པའི་རླུང་ཡབ་གཙང་མས་མེ་ཚུལ་བཞིན་དུ་སྦར་བར་བྱའོ། །བསང་གཏོར་བྱ་བ་ནི། དེ་
ནས་མེ་དུ་བ་མེད་པ་དང༌། མེ་ལྕེ་རྣལ་མར་འབར་ཞིང་དཀར་པོ་རྩེ་གཅིག་ཏུ་གྱུར་ན། སྔར་
ལྟར་བསང་ཆུ་དང་བདུད་རྩིས་མེ་ཉིད་ལ་གཡས་སྐོར་གྱིས་བསང་གཏོར་ལན་གསུམ་བྱའོ། །
མེ་ལྷ་སྒོམ་པ་ནི། ཐབ་ཀྱི་དབུས་སུ་པཾ་ལས་བྱུང་བའི་པདྨ་དཀར་པོའི་སྟེང་དུ། རཾ་ལས་
བྱུང་བའི་མེ་ལྷ་དཀར་པོ་ཞལ་གཅིག་ཕྱག་བཞི་པ། ཕྱག་གཡས་ན་རྡོ་རྗེ་རྩེ་གསུམ་དང་དབྱིག་
གུ་འཛིན་པ། གཡོན་ན་བགྲང་ཕྲེང་དང་རིལ་བ་སྤྱི་བླུགས་འཛིན་པ། གོས་དང་རྒྱན་དང་ཕྱག་
མཚན་དཀར་པོས་སྤྲས་པ། རྣམ་སྣང་གིས་མཚན་པའི་རལ་བའི་ཅོད་པན་ཅན། གསུས་པ་
འཕྱང་བ། རོལ་བའི་སྟབས་ཀྱིས་ར་སྐྱེས་ལ་ཞོན་པ། ཤིན་ཏུ་ཞི་བའི་ཉམས་ཅན། སྟོན་ཀའི་ཟླ་
བ་འབུམ་གྱི་འོད་ཟེར་འཕྲོ་བ། དྲང་སྲོང་གི་ཚོགས་ཀྱིས་བསྐོར་བར་གྱུར། དེ་ནས་དེའི་དཔྲལ་
བར་ༀ། མགྲིན་པར་ཨཱཿཐུགས་ཀར་ཧཱུཾ། ཧཱུཾ་ལས་འོད་ཟེར་འཕྲོས་པས་བསྐུལ་ཞིང༌། ཚུར་བྱོན་
ཚུར་བྱོན་འབྱུང་པོ་ཆེ། །ལྷ་ཡི་དྲང་སྲོང་བྲམ་ཟེ་མཆོག། སྲེག་བླུགས་ཞལ་ཟས་བཞེས་སླད་དུ། །
-343-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
འདི་ཉིད་དུ་ནི་བཞུགས་སུ་གསོལ། །ཨོཾ་ཨགྣི་ཡེ་ཧ་བྱ་ཀ་བྱ་ཝ་ཧྭ་ནཱ་ཡེ་སྭཱ་ཧཱ། ཞེས་བརྗོད་ཅིང༌།
ལག་པ་གཡས་པ་མི་འཇིགས་པའི་ཕྱག་རྒྱ་ལས། མཐེ་བོང་གཡོབ་པས་རང་འདྲ་བའི་མེ་ལྷ་
རང་བཞིན་པ་འཁོར་བཅས་སྤྱན་དྲངས་ཏེ། ཨོྃ་བཛྲ་ཨཾ་ཀུ་ཤ་ཛༀ་བཛྲ་པཱ་ཤ་ཧཱྃ། ཨོཾ་བཛྲ་སྥོ་
ཊ་བཾ། ཨོཾ་བཛྲ་ཨ་བེ་ཤ་ཧོཿཞེས་པས་དམ་ཚིག་པ་ལ་དགུག་གཞུག་བཅིང་མཉེས་པར་བྱས་
ཏེ། ༀ་ཨཱཿཧྲཱིཿཔྲ་ཝ་ར་སད་ཀ་རཾ་པྲོཀྵ་ཎཾ་པྲ་ཏིཙཱ་ཧཱུཾ། ཞེས་པས་བསང་ཆུའི་སྣོད་ནས་ཀུ་ཤས་
བསང་གཏོར་དབུལ། པྲོཀྟ་ཡི་གནས་སུ། ཨ་ཙ་མ་ནཾ་བཅུག་པའི་སྔགས་རྒས་ཞབས་བསིལ་
དང༌། ཨཎྷཾ་གི་སྔགས་རྒྱས་མཆོད་ཡོན་དང༌། པགྱྀ་གི་སྔགས་རྒྱས་ཞབས་བསིལ་ཕུལ་ལ། ཨཽ་
བཛྲ་ཨགྣི་ཡེ་པུཥྤ་པྲ་ཏིཙྪ་ཡེ་སྭཱ་ཧཱ། དྷུ་པེ། ཨཱ་ལོ་ཀེ། གན་དྷེ། ནཻ་ཝི་ཏྱེ་པྲ་ཏིཙྪ་ཡེ་སྭཱ་ཧཱ། ཞེས་
པས་མེ་ཏོག་ལ་སོགས་པ་ཕུལ་ནས། ༀ་བཛྲ་ཨ་ན་ལ། མ་ཧཱ་བྷ་ཏ་ཛ་ལ་ཡ་བཛྲ་བྷསྨི་ཀུ་རུ་
སརྦ་དུབྷཾ་ཧཱུྃ་ཕཊ། དྲྀ་ཤྱ་ཛཿཧཱུ